Десислав Начков
Истинските чувства

chitanka.info

Помисли за хората, които

подминаваш без да поздравиш,

а си спомняш само в дни сърдити,

търсейки проблем да споделиш!

Подари усмивка на онези,

дето пренебрегваш на инат,

но когато погледа си свеждаш

нужни са ти като опиат!

Забрави притворството и фалша

на „приятелствата“ без душа;

те не светят, а блестят за кратко,

и не топлят в миг на пустота!

На живота си безумно кратък

всички ние единствено дължим,

истинските чувства, без остатък

истински със друг да споделим.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.